Edgars Kramiņš

**Edgars Kramiņš** (dzimis 1964. gada 14. martā Ļeņingradā) ir latviešu muzikālā teātra aktieris, režisors, runas un vokālais pedagogs, sabiedrisks kultūras darbinieks un pedagoģijas zinātņu doktors. Bijis Nacionālās operas režisors, Rīgas Muzikāli poētiskā teātra mākslinieciskais vadītājs un Vokālās akadēmijas dibinātājs.

## Dzīvesgājums
Dzimis 1964. gada 14. martā Ļeņingradā, 1965. gadā kopā ar vecākiem pārcēlās uz dzīvi Rīgā. Mācījās Emīla Dārziņa mūzikas skolas Zēnu kora klasē (1971—1980) un Rīgas 20. vidusskolas Kino klasē (1980—1983). Studēja Krievijas Teātra mākslas institūtā (1985—1991), studiju laikā sāka strādāt par aktieri, režisoru un dramaturgu Latvijas Nacionālajā operā un Rīgas Muzikāli poētiskajā teātrī, kura mākslinieciskais vadītājs bija no 1989. līdz 1999. gadam. Mūzikas dramaturģijas interpretācijā un režijā stažējās pie Borisa Pokrovska (*Покровский*), Jevgēņija Akulova (*Акулов*), Georgija Ansimova (*Ансимов*) un Kārļa Pamšes.

1989. gadā iestājās Latvijas Nacionālās neatkarības kustībā (LNNK), bija iekļauts izolējamo inteliģences pārstāvju sarakstā. 
1990. gadā sāka strādāt par pedagogu Muzikālo teātru aktieru skolā, vēlāk arī Rīgas Stradiņa Universitātē, Daugavpils Universitātē, Biznesa augstskolā “Turība”, Latvijas Televīzijā, Valsts kontrolē un dažādos mācību centros. 

Vēlāk studēja Rīgas Pedagoģijas un izglītības vadības augstskolā (1996—2000) un Latvijas Universitātē (2000—2004), kur 2005. gadā ieguva pedagoģijas zinātņu doktora grādu.
Bija partijas “Jaunais laiks” biedrs (2002—2009).
2012. gadā atjaunoja pedagoģiski sabiedriskā mēnešraksta „Audzinātājs” izdošanu.

Latvijas 14. skolotāju kongresā 2009. gadā viņu ievēlēja par Latvijas Nacionālās Skolotāju savienības priekšsēdētāju. Darbojās Eiropas Balss skolotāju asociācijā, Austrijas vokālo pedagogu apvienībā, Latvijas Teātra darbinieku savienībā, Aleksandra Čaka biedrībā un Kultūrizglītības un mākslas centrā "Kāpnes".

Kā vokālais pedagogs un konsultants vadīja meistarklases Latvijā, Austrijā un Krievijā. 2016. gadā nodibināja Vokālo akadēmiju. Ir vokālās mākslas vasaras laboratorijas “Izdziedi vasaru” un Jāņa Zābera Starptautiskā vokālistu konkursa  idejas autors un mākslinieciskais vadītājs. Piedalījās televīzijas muzikālajos šovos „O kartes skatuve” (2011, 2012) un „Jauno talantu fabrika” (2013).

14. Saeimas vēlēšanās Kramiņš kandidēja no partijas Tautas kalpi Latvijai saraksta un aģitēja pret balsošanu pa pastu.

## Ģimene
Māte — Inese Kramiņa (1944, Rīga), kultūras un pašvaldību darbiniece.

Tēvs — Vilnis Kramiņš (1943, Kandavas apriņķis), Latvijas čempions motosportā.

Juridiskā laulībā bijis tikai vienu reizi. Ar sievu Ivetu Kramiņu kopdzīve ilga 7 gadus, bet ar Marinu Gubāti cilvillaulībā 19 gadus.

Bērni:

* dēls Jēkabs Kramiņš (1988; uzņēmējs); mazdēls Augusts Kramiņš (2018);
* meita Ieva Kramiņa (1990; kultūras darbiniece);
* dēls Kristaps Kramiņš (1994; scenogrāfs).

## Mākslinieciski radošā darbība

* inscenējumi

* atveidotās lomas

## Publikācijas
Ir monogrāfiju „Runas prasme saziņā”, “Sarunas bez robežām” un dažādu publikāciju autors, mācību programmu eksperts, konsultants.

## Atsauces

## Ārējās saites
* Edgara Kramiņa plenārreferāts  LSK 29.04.2009 Latvijas 14. Skolotāju kongress.// www.lnss.lv
* Vokālais pedagogs Edgars Kramiņš „Jaunajā talantu fabrikā" Jauno talantu fabrika
* Rīgas mēra kandidāts Edgars Kramiņš pasākumā "Eiro- nē, latam- jā!" Pasākumā "Eiro- nē, latam- jā!"
* Rīgas mēra kandidāts Edgars Kramiņš LTV diskusijā „Izvēlies nākotni!". Rīgas mēra kandidāts LTV diskusijā
* 26.02.2015 Rampas ugunis 1. daļa Intervija ar Latvijas Valsts prezidenta amata kandidātu (2015)
* Edgars Kramiņš atklāti par valdību, politiku un izglītību. Par valdību, politiku un izglītību
* Edgars Kramiņš atklājot “Izdziedi vasaru!” 2018 Vokālās mākslas vasaras laboratorijas “Izdziedi vasaru” atklāšana.// www.vocalacademia.lv
* 03.04.2019 Uz līnijas Intervija ar Latvijas Valsts prezidenta amata kandidātu
* Noslēdzies I Jāņa Zābera vokālistu konkurss Jāņa Zābera I Starptautiskais vokālistu konkurss.// www.zaberscompetition.lv